হাইরক্যানিয়ান বন
হাইরক্যানিয়ান বন (ফার্সি: جنگل های هیرکانی) হল ইরানের কাস্পিয়ান সাগর এবং আজারবাইজানের কিছু অংশ সংলগ্ন প্রায় ৫৫,০০০ বর্গকিলোমিটার (২১,০০০ মা২) জুড়ে বিস্তৃত নিচুভূমি এবং পাহাড়ী বনাঞ্চল। প্রাচীন অঞ্চল হাইরক্যানিয়ার নামে এই বনটির নামকরণ করা হয়েছে। বিশ্ব বন্যপ্রাণী তহবিল শ্রেণীকরণে, এই ইকোরিজিয়নকে ক্যাস্পিয়ান হাইরক্যানিয়ান মিশ্র বন হিসাবে উল্লেখ করা হয়েছে। ২০১৯ সালের ৫ জুলাই, হাইরক্যানিয়ান বন ইউনেস্কো বিশ্ব ঐতিহ্যবাহী স্থান হিসাবে মনোনীত করা হয়।